ⵊⵓⵕⵊ ⴱⵉⵔⵏⴰⵔⴷ ⵛⴰⵡ

ⵊⵓⵕⵊ ⴱⵉⵔⵏⴰⵔⴷ ⵛⴰⵡ ( george Bernard Shaw ) ⵉⵍⵓⵍ ⴳ ⵓⵙⴳⴳⵯⴰⵙ ⵏ 1856 ⴳ ⵡⴰⵢⵢⵓⵔ ⵏ ⵢⵓⵍⵢⵓⵣ ⴳ 26 ⴳⵉⵙ ,ⴷ ⵉⵎⵎⵓⵜ ⴳ ⵡⴰⵢⵢⵓⵔ ⵏ ⵏⵓⵡⴰⵏⴱⵉⵔ ⴳ 2 ⴳ ⵓⵙⴳⴳⵯⴰⵙ ⵏ 1950 .ⵉⴳⴰ ⵢⴰⵏ ⵓⵎⴳⴰⵢ ⴷ ⵢⴰⵏ ⵓⵎⴰⵔⴰ ⴰⵎⵣⴳⵓⵏ ⴷ ⵢⴰⵏ ⵓⵎⴰⵥⴰⵎ ⴰⵎⵣⴳⵓⵏ  ⴰⵢⵉⵔⵍⴰⵏⴷⵉ ⵍⵍⵉ ⴱⴰⵀⵔⴰ ⵉⵜⵜⵓⵙⵙⴰⵏ ⴳ ⵜⵙⴽⵍⴰ ⵜⴰⵏⵉⴳⵍⵉⵣⵉⵜ ⴳ ⵜⴰⵙⵓⵜⴰ ⵏ ⵙⵉⵎⵔⴰⵡ.ⴷ ⵉⵙⴽⵔ ⵎⴰⴷ ⵉⵜⵜⴳⴳⴰⵏ ⵓⴳⴳⴰⵔ ⵚⴹⵉⵎⵔⴰⵡ ⵏ ⵜⵎⵣⴳⵓⵏⵜ ⴳ ⵜⵓⴷⵔⵜ ⵏⵏⵙ.ⵉⴳⵉⵜⵏ ⵏⵏⵙ ⵜⵍⵍⴰ ⴳⵉⵙ ⵢⴰⵜ ⵜⵓⴳⵎⵉⵎⵜ ⵏ ⵜⴰⵎⵙⴹⵚⵉⵜ , ⵎⴰⵛⵛ ⵏⵜⵜⴰ ⵉⵡⴰⵜⵙ ⴳⵉⵙ ⴰⴷ ⵉⵙⵙⵍⴽⵎ ⵜⵉⴱⵔⴰⵜⵉⵏ ⵏⵏⵙ ⵉ ⵢⵓⴳⴷⵓⴷ .ⵜⵓⴷⵔⵜ ⵏ ⵛⴰⵡ 

ⵉⵍⵓⵍ ⴷ ⴱⵉⵔⵏⴰⵔⴷ ⵛⴰⵡ ⴳ ⴷⵓⴱⵍⵉⵏ ⵖ ⵉⵕⵍⴰⵏⴷⴰ, ⴷ ⵉⵎⵎⵓⵜⵜⵉ ⴷ ⴳ ⵢⴰⵜ ⵜⵡⵊⴰ ⵜⴰⴱⵔⵓⵜⵉⵙⵜⴰⵏⵜⵉⵜ .ⴷ ⴳ ⵎⵥⵥⵉ ⵉⴼⴼⴰⵖ ⴳ ⵜⵖⵔⵉ ⴳ ⵎⴰⵢⴰⴷ ⴷⴰⵔⵙ ⵜⵍⵍⴰ 15  ⵏ ⵓⵙⴳⴳⵯⴰⵙ , ⴷ ⵉⴷⴷⴰ ⵉⵙⵡⵓⵔⵉ ⵉⴳ ⵢⴰⵏ ⵓⵎⵙⵖⴰⵏ. ⴷ ⴱⴰⴱⴰⵙ ⵉⴽⴽⴰ ⵜ ⵉⵏⵏ ⵉⴳⴰ  ⵢⴰⵏ ⵓⵏⴳⵉⴹ . ⴷ ⵙⴳ ⵎⴰⴷ ⵉⵥⵕⴰ ⴰⴷⴷⴰⴷ ⴰⵏⵏ ⵏ ⴱⴰⴱⴰⵙ, ⵉⵖⴰⵎⴰ ⴳⵉⵙ ⵡⴰⴷⴷⴰⴷ ⴰⵏⵏ ⴷ ⵙⴳ ⴰⴽⵓⴷⴰⵏⵏ ⵓⵔ ⴰ ⵙⵓⵔ ⵉⵜⵜⵉⵃⵎⵉⵍ ⵎⴰⴷ ⵉⵙⵙⴰⵏ ⵉⵖⵉⵙⵎ ⴷ ⵓⵢⴰⵏⵏ ⵢⴰⴹⵏⵉⵏ ⴽⵓⵍⵍⵓ . ⴷ ⵏⵜⵜⴰ ⵉⵜⵜⵓⵙⵙⴰⵏ ⵙⴳ ⵎⵥⵥⵉ ⵏⵏⵙ ⵓⵔ ⴷⴰ ⵉⵛⵜⵜⴰ ⵜⵉⴼⵉⵢⵢⵉ ⴷ ⵉⴳⴰ ⵣⵓⵏ ⴷ ⴰⵎⵙⵉⵛⴽⴰⵏ ⵖ ⵜⵓⴷⵔⵜ ⵏⵏⵙ .

ⴷ ⵉⴷⴷⵔ ⵛⴰⵡ  ⵖ ⵎⵥⵥⵉ ⵏⵏⵙ  ⵢⴰⵜ ⵜⵓⴷⵔⵜ ⵜⴰⵎⵥⵍⵓⴹⵜ ⴷ ⵜⵎⵏⵏⵓⵔⵉⵜ .ⴷ ⵉⵍⵍⴰ ⴱⴷⴷⴰ ⴳ ⵜⴰⵎⴰⵖⵜ ⴳⵔ ⴰⵙ ⴷ ⵡⴰⵥⵍⴰⴹ ⴷ ⴽⵓⵍⵍⵓ ⴰⵢⵍⵍⵉ ⴷ ⵉⵜⵜⴰⵡⵉ, ⴷ ⴰⵡⴷ ⴰⵢⵍⵍⵉ ⵉⵥⵕⵕⴰ ⴳ ⵜⵓⴷⵔⵜ ⵏⵏⵙ . ⴷ ⵉⵙⴽⵔ ⴳ ⵎⴰⵢⴰⴷ ⵢⴰⵏ ⵓⵡⵜⵜⴰⵙ ⵉ ⴽⵓⵍⵍⵓ ⴰⵢⵍⵍⵉ ⵉⵜⵜⴰⵔⴰ , ⴷ ⵎⴰⵢⴰⵏⵏ ⴰⵔ ⵜ ⵏⵥⵕⵕⴰ ⴳ ⵜⵎⵣⴳⵓⵏⵜ ⵏⵏⵙ " ⴰⵎⵣⵡⴰⵔ ⴱⴰⵕⴱⴰⵕⴰ" ⴷ ⵜⵉⵏ "ⵜⵉⴳⵎⵎⴰ ⵏ ⵜⵉⴷⴳⴰⵍⵉⵏ" . ⵜⵉⵣⵉ ⵍⵍⵉ ⵉⴷⴷⴰ ⵙ ⵍⵓⵏⴹⵓⵏ ⴰⵔⴷ ⵉⵜⵜⴽⴽⴰ ⵛⴰⵡ ⴽⵔⴰ ⵏ ⵜⵉⴽⴽⴰⵍ ⵜⴰⵙⵏⵏⵉⵖⵜ ⵏ ⴱⵕⵉⵟⴰⵏⵢⴰ ⴰⴱⴰⵛ ⴰⴷ ⵉⵙⴷⵍⵙ ⵉⵅⴼ ⵏⵏⵙ  ⴷ ⵓⵙⴱⵓⵖⵍⵓ ⵏ ⵜⵓⵙⵙⵏⴰ ⵏⵏⵙ.

 ⵜⴰⵡⴰⴷⴰ ⵏⵏⵙ ⵜⴰⵙⴽⴰⵍⵏⵜ  

ⵢⵓⵔⴰ ⵖ ⵍⵓⵏⴹⵓⵏ ⵖ ⵜⵣⵡⵉⵔⴰ ⵏⵏⵙ ⵎⴰⴷ ⵉⵜⵜⴳⴰⵏ ⵙⵎⵎⵓⵙⵜ ⵜⵓⵏⴳⴰⵍⵉⵏ ⵍⵍⵉ ⵉⴳⴰⵏ "ⵜⴰⴳⵯⵍⵉⵍⵜ ⴷ ⵜⴰⵔⴰⵎⵏⵍⵍⵉⵜ" ⴷ "ⵜⴰⵢⵔⵉ ⴳⵔ ⵉⵏⴰⵥⵓⵕⵏ" ⴷ "ⵜⴰⵣⵣⵓⵍⵜ ⵏ ⴽⴰⵛⵍ ⴱⴰⵢⵔⵓⵏ" ⴷ "ⴰⵙⵔⵎⵓⵏ ⴷ ⵜⴰⵔⴰⵙⵔⵎⵓⵏⵜ" . ⵎⴰⵛⴰ ⴳ ⵜⴳⵉⵔⴰ ⵉⵜⵜⵓⵙⵙⴰⵏ ⵙ ⵓⵎⴰⵥⴰⵎ ⵏ ⵓⵥⴰⵡⴰⵏ. ⴷ ⵉⴽⵛⵎ  ⴳ ⵜⵡⵓⵔⵉ ⵜⴰⵙⵔⵜⴰⵏⵜ ⵙⵍⴰⵡⴰⵏ ⴰⴽⴽⵯ ⵖ ⵓⵎⵓⵙⵙⵓ ⴰⵙⵔⵎⵓⵏ ⴷ ⵉⴽⵛⵎ ⴰⵡⴷ ⴷ ⵜⵎⵙⵎⵓⵏⵜ ⵏ ⴼⴰⴱⵢⴰⵏ .

ⵎⵇⵇⴰⵔ ⵉⴼⴼⴰⵖ ⵖ ⵜⵖⵔⵉ ⵏⵏⵙ ⵎⴰⵛⵛ ⵉⴷⴷⴰ ⴰⵔ ⵢⴰⵇⵇⵔⴰ ⵜⵓⵜⵍⴰⵢⵉⵏ ⵣⵓⵏ ⴷ ⵜⴰⵍⵉⵖⵔⵉⵇⵉⵜ ⴷ ⵜⴼⵕⴰⵏⵚⵉⵚⵜ ⴷ ⵜⴰⵍⴰⵜⵉⵏⵉⵜ . ⴷ ⵉⴳⴰ ⵙⴳ ⵡⵉⵍⵍⵉ ⵉⵙⵔⵙⵏ ⵜⵉⵔⵙⴰⵍ ⵏ ⵜⵙⵔⵎⵓⵏⵜ ⵏ ⴼⴰⴱⵢⴰⵏ ⴷ ⵉⴽⴽⴰ ⵜ ⵉⵏⵏ ⵜⵙⵙⵓⵃⵍ ⵜ ⴱⴰⵀⵔⴰ ⵜⵥⵉⵕⵜ ⵏ ⵓⵙⴱⵓⵖⵍ .(ⵜⴰⵄⵕⴰⴱⵜ)ⵜⴰⵙⴽⵍⴰ ⵏ ⴱⵉⵔⵏⴰⵔⴷ ⵛⴰⵡ

 ⵉⴳⵉⵜⵏ ⵏⵏⵙ 
• ⵜⵉⴳⵎⵎⴰ ⵏ ⵜⵉⴷⴳⴰⵍⵉⵏ (widowers houses : ⵙ ⵜⵏⴳⵍⵉⵣⵜ).

• ⵜⴰⵎⵣⴳⵓⵏⵜ ⵏ " ⴰⵎⵔⵉⴳ ⴷ ⵓⵔⴳⴰⵣ" ( Arms and the man : ⵙ ⵜⵏⴳⵍⵉⵣⵜ) .

• ⵜⴰⵎⵣⴳⵓⵏⵜ ⵏ " ⵊⴰⵏ ⵓⴼ ⴰⵕⴽ ( joan of arc : ⵙ ⵜⵏⴳⵍⵉⵣⵜ).

• ⵜⴰⵎⵣⴳⵓⵏⵜ ⵏ  " ⴰⴼⴳⴰⵏ ⴷ ⵚⵓⴱⵉⵕⵎⴰⵏ" ( man and superman : ⵙ ⵜⵏⴳⵍⵉⵣⵜ )

• ⵜⴰⵎⵣⴳⵓⵏⵜ ⵏ " ⵍⴰⵍⵍⴰ ⵜⴰⵚⴱⵃⴰⵏⵜ"( pygmalion : ⵙ ⵜⵏⴳⵍⵉⵣⵜ) ⴷ ⵏⵜⵜⴰⵜ ⴰⴷ ⵉⴳⴰⵏ ⵜⴰⵎⵣⴳⵓⵏⵜ ⵍⵍⵉ ⵙ ⵢⵓⵎⵥ ⵜⴰⵙⵎⵖⵓⵔⵜ ⵏ ⵏⵓⴱⵍ .

• ⴽⴰⵏⴹⵉⴹⴰ ( candida : ⵙ ⵜⵏⴳⵍⵉⵣⵜ ).

• ⵜⴰⵎⵣⴳⵓⵏⵜ ⵏ " ⴰⵎⵣⵡⴰⵔ ⴱⴰⵕⴱⴰⵕⴰ"( major barbara : ⵙ ⵜⵏⴳⵍⵉⵣⵜ ).

• ⵜⴰⵎⵣⴳⵓⵏⵜ ⵏ " ⵜⵉⴳⵎⵎⵉ ⵏ ⵡⵓⵍ ⵉⵕⵥⴰⵏ" ( heartbreak house : ⵙ ⵜⵏⴳⵍⵉⵣⵜ ).(ⵜⴰⴼⵕⴰⵏⵚⵉⵚⵜ)ⵉⴳⵉⵜⵏ ⵏ ⵛⴰⵡ

 ⵜⵉⵙⵎⵖⵓⵔⵉⵏ ⵏⵏⵙ 
•  ⴰⵙⴳⴳⵯⴰⵙ ⵏ 1925 ⵢⵓⵎⵥ ⵜⴰⵙⵎⵖⵓⵔⵜ ⵏ ⵏⵓⴱⵍ ,ⵎⴰⵛⵛ ⵢⴰⴳⵯⵉⵜ ⴷ ⵉⴷⵔⵉⵎⵏ ⴰⵏⵏ ⵍⵍⵉ ⴳⵉⵙ ⵢⵓⵎⵥ ⵉⴼⴽⴰ ⵜⵏ ⵉ ⵢⴰⵜ ⵜⵎⵔⵙⵍⵜ ⵜⴰⵙⴽⵍⴰⵏⵜ ⵜⴰⵙⵡⵉⴷⵉⵜ . ⴷ ⴰⵡⴷ ⵏⵜⵜⴰ ⵓⵔ ⵖⵓⵔⵙ ⵢⵓⴷⵊⵉ ⵜⴰⵙⵎⵖⵓⵔⵜ ⴰⵏⵏ ⴳ ⵜⴳⵎⵎⵉ ⵏⵏⵙ , ⴷ ⴰⵔ ⵉⵥⵕⵕⴰ ⵎⴰⵙ ⴷ ⵜⴰⵙⵎⵖⵓⵔⵜ ⴰⵏⵏ ⵓⵔ ⵜⴳⵉ ⵏⵉⵜ ⴰⵜⵉⴳ ⵏ ⵉⴳⵉ ⴰⵙⴽⵍⴰⵏ . ⴷ ⵉⵏⵏⴰ ⴰⵙⵏ  ⵏⴽⴽ ⵓⵔ ⵉⵢⵉ ⵅⴰⵚⵚⴰⵏ ⵉⴷⵔⵉⵎⵏ . ⴷ ⴰⵡⴷ ⵉⵏⵏⴰ ⴰⵙⵏ : ⵜⴰⴷ ⵜⴳⴰ ⵢⴰⵜ ⵜⵎⵔⵔⴰⵙⵜ ⵏ ⵜⵍⵉⵍⵜ ⴰⵔ ⵏⵏ ⵜⴻⵜⵜⵓⵍⵡⴰⵃ ⴼ ⴽⵔⴰ ⵏ ⵓⵔⴳⴰⵣ ⵍⵍⵉ ⵏⵉⵜ  ⵢⴰⴷⵍⵍⵉ ⵉⵍⴽⵎⵏ ⵜⴰⵃⴳⴳⵯⵏⵉⵜ ⵏ ⵜⵏⴼⵔⵓⵜ .

• ⵜⴰⵙⵎⵖⵓⵔⵜ ⵏ "ⵓⵚⴽⴰⵕ" ⴰⵙⴳⴳⵯⴰⵙ 1938 , ⵖⵅ ⴰⵎⵓⴼⴰⵢ ⵏ ⵓⵙⵉⵏⴰⵔⵢⵓ ( ⴰⵙⵉⵏⴰⵔⵢⵓ ⵏ ⴱⵉⴳⵎⴰⵍⵢⵓⵏ ⵏⵏⴰ ⴷ ⵉⵜⵜⵢⴰⵙⴰⵢⵏ ⴳ ⵜⵎⴰⵛⴰⵀⵓⵜ/ ⵜⵏⴼⵓⵙⵜ ⵜⴰⵍⵉⵖⵔⵉⵇⵉⵜ).ⵜⵉⵙⵎⵖⵓⵔⵉⵏ ⵏ ⴱⵉⵔⵏⴰⵔⴷ ⵛⴰⵡ

 ⵉⵡⵏⵏⴰⵏ ⵏⵏⵙ 
• ⴽⵓⴷⵏⵏⴰ  ⵉⵔⵏⴰ ⵢⵉⵍⴰⵢ ⵏ ⵓⴼⴳⴰⵏ ,ⵙ ⵎⴽⴰⵏⵏ  ⴰⵔ ⴷ ⵉⵜⵜⵉⴷⵔⵓⵙ ⵎⴰⴷ ⴰⵙ ⵉⵙⵙⵓⵜⵍⵏ , ⴷ ⵓⵏⵍⵍⵉ ⵏⵏⴰ ⵢⵉⵍⴰⵢⵏ ⵓⵔ ⴷⴰ  ⵙⵓⵔ ⵉⵜⵜⵉⵥⴹⵉⵕ ⵉ ⵜⵓⵍⵖⵉⵡⵉⵏ .

• ⵜⴰⴷⵉⵎⵓⵇⵕⴰⵜⵉⵜ ⵓⵔ ⵜⵙⵜⵡⵉ ⵉ ⵡⴰⵎⵓⵏ ⵍⵍⵉ ⴳⴰⵏ ⴰⵎⵏⵣⵓⵖ, ⴰⵛⴽⵓ ⵜⵓⴳⴷⵜ ⵏ ⴽⵔⴰ ⴳⵉⵙⵏ ⵍⵍⵉ ⵉⴳⴰⵏ ⵉⵏⵖⴷⵉⵎⵏ, ⵏⵜⵜⵏⵉ ⴰⵔ ⴰⴷ ⵉⵏⴰⴹ ⵜⵓⵖⵓⵍⵜ ⵏⵏⴽ .

• ⴽⵓⴷⵏⵏⴰ ⴼⵍⵍⴰⴽ ⵜⵛⵇⵇⴰ/ ⵜⵙⵙⵇⵙⵃ ⴷⴷⵓⵏⵉⵜ , ⵀⴰ ⵏⵏ ⴰⴷ ⵓⵔ ⵜⴳⴰ ⵜ ⵣⵓⵏ ⴷ ⵏⵜⵜⴰⵜ ⵜⵙⵙⵇⵙⵃⵓⵜ  ⴼ ⵡⵉⵍⵍⵉ ⵉⵍⵍⴰⵏ ⵖ ⵜⴰⵎⴰ ⵏⵏⴽ .

• ⴱⴰⴱⴰⴽ ⵏⵜⵜⴰ ⴰⴷ ⵉⴳⴰⵏ ⵡⴰⵍⵍⵉ ⵎⵎⵓ ⵜⵜⵉⵏⵉⵜ ⴰⵡⵉ  ⵉⵢⵉ ⴷ ⵙⵉⵏ ⵢⵉⵜⵔⴰⵏ , ⵢⵓⵔⵔⵉ ⴷ ⵢⴰⵡⵉ ⴰⴽ ⴷ ⵉⴳⵏⵏⴰ ⴳ ⵉⴳⴳⵉ ⵏ ⵜⵖⵕⴰⴹ ⵏⵏⵙ.

• ⵜⵉⵣⵉ ⴰⵔ ⴰⴽ ⴱⴷⴷⴰ ⵜⵎⵎⴰⵍ ⵎⴰⴷ ⵜⵙⵡⵉⴷ ⴷⴰⵔ ⴽⵔⴰ ⵏ ⵓⴼⴳⴰⵏ .

• ⵓⵔ ⴰⴽ ⴰⵎⵏⵖ ⵉⵖ ⵉⵢⵉ ⵜⵏⵏⵉⴷ ⴰⵢⴷⵉ ⴰⵔ ⵉⵙⴰⵡⴰⵍ , ⵎⴰⵛⵛ ⵔⴰ ⴷ ⴽ ⴰⵎⵏⵖ ⴷⵖⵢⴰ ⵉⵖ ⵉⵢⵉ ⵜⵏⵏⵉⴷ ⴰⴼⴳⴰⵏ ⴰⵔ ⵉⵜⵜⴰⵖ .

• ⵉⵖ ⴰ ⵜⵚⴰⴹⵚⴰ ⴽⵔⴰ ⵏ ⵜⵖⴰⵡⴰⵙⴰ ,ⵛⴰⴱⴱⴰ ⴰⵔ ⴽⵉⵖ ⵜⵓⴼⵉⴷ ⵜⵉⴷⵜ ⵍⵍⵉ ⵉⵍⵍⴰⵏ ⴳ ⴷⴷⵓ ⵏⵏⵙ .

•  ⵔⴰⴷ ⵙⵙⵓⵔⴼⵖ ⵉ ⵏⵓⴱⵍ ⴰⵛⴽⵓ ⵉⵙⴽⵔ/ⵉⵙⵍⵍⵡⵉ ⵜⴰⴷⵉⵏⴰⵎⵉⵜ ,ⵎⴰⵛⴰ ⵓⵔ ⴰⴷ ⴰⵙ ⵙⵙⵓⵔⴼⵖ ⵜⵉⵣⵉ ⵍⵍⵉ ⴷ ⵉⵙⵍⵍⵡⵉ ⵜⴰⵙⵎⵖⵓⵔⵜ ⵏ ⵏⵓⴱⵍ.

• ⵉⴽⵯⴰ ⴷ ⵉⵅⵛⵏ ⵉⵖ ⴰ ⵜⴼⵜⵜⵓⴷ ⴳ ⵜⴰⵎⴰ ⵓⵖⵔⴰⴱ ⴰⴱⴰⵛ ⴰⴷ ⵏⵏ ⵜⵉⵜⵜⵉⴷ ⴳ ⵜⵎⵓⴽⵔⵉⵙⵉⵏ,  ⵉⵎⵉⵍ ⵉⴹⵕⴹ ⴼⵍⵍⴰⴽ ⵓⵖⵔⴰⴱ ⴰⵏⵏ ⵙ ⵓⴳⴰⵢⵢⵓ ⵏⵏⵙ.

• ⵉⵖ ⴰ ⵢⴰⵇⵇⵔⴰ ⵓⵖⵢⵢⵓⵍ ⵜⵓⴳⴷⵜ ⵏ ⵉⴷⵍⵉⵙⵏ   ⵉⵃⵔⴼⵓⵛⵏ , ⴰⵔ ⵏⵉⵜ ⵉⵜⵜⴳⴳⴰ  ⵢⴰⵏ ⵓⵖⵢⵢⵓⵍ ⴰⵎⵏⵛⴰⴱ ⵏⵏⴰ ⵉⵜⵜⵔⵓⴱⴰⵍⵏ ⵉⴳⵓⵢⵢⴰ.(ⵜⴰⵄⵕⴰⴱⵜ)ⵉⵎⵉⴽⴽ  ⵏ ⵉⵡⵏⵏⴰⵏ ⵏ ⵎⴰⴷ ⵉⴼⵍ ⵛⴰⵡ

 ⵜⴰⵎⵜⵜⴰⵏⵜ ⵏⵏⵙ 
ⵉⵎⵎⵓⵜ ⴳ ⵓⵙⴳⴳⵯⴰⵙ ⵏ 1950 ⴳ ⵡⴰⵢⵢⵓⵔ ⵏ ⵏⵓⵡⴰⵏⴱⵉⵔ ⴳ 2 ⴳⵉⵙ (94 ⵏ ⵓⵙⴳⴳⵯⴰⵙ)ⴳ ⵍⵉⵏⴳⵍⵉⵣ, ⵙ ⵜⵎⵏⵜⵉⵍⵜ ⵏ ⵓⵃⴼⵓⴼⵓ ⴰⴳⵥⵍⴰⵏ / ⵏ ⵜⴳⵥⵥⴰⵍ.ⵜⴰⵎⵜⵜⴰⵏⵜ ⵏ ⵊⵓⵕⵊ ⴱⵉⵔⵏⴰⵔⴷ  ⵛⴰⵡ

 ⵥⵕ ⵓⴳⴳⴰⵔ 

 ⴰⵎⵣⴳⵓⵏ
 ⵜⴰⵙⴽⵍⴰ
 ⵉⵕⵍⴰⵏⴷⴰ
 ⵉⵏⴳⵍⵉⵣ
 ⵜⴰⵎⵣⴳⵓⵏⵜ ⵏ ⵜⵉⴳⵎⵎⴰ ⵏ ⵜⵉⴷⴳⴰⵍⵉⵏ
 ⵜⵛⴰⵔⵍⵉ ⵜⵛⴰⴱⵍⵉⵏ
 ⵊⴰⵏ ⴱⵓⵍ ⵙⴰⵔⵜⵔ

 ⵉⵙⴰⵖⵓⵍⵏ 
ⵜⴰⵎⵣⴳⵓⵏⵜ ⵏⵏⵙ         ⴰⴼⴳⴰⵏ ⴷ ⵚⵓⴱⵉⵕⵎⴰⵏ